Placuit adque convenit inter rectores Sancti Petri atque Ansberto presbitero, ut aliquas res inter se scamiarent. In primis donat predictus sacerdos monachis campum unum in Birisiaco, qui terminat a mane et a medio die terra Sancti Vincentii, a sero terra Giraldi, et a cercio similiter; et faciant quitquit facere voluerint. Econtra donant predicti monachi Ansberto campum unum in Lanco, qui terminat a mane terra Sancti Petri, a medio die via publica, a sero terra Sancte Mariæ, a cercio Bigelardi cum suis heris; in eo tenore, ut quamdiu vivit teneat, et post suum discessum ad jam dictum locum perveniat. S. Eirici. S. Vulard. S. Anscherii. S. Vulfard. S. Vulferi. Actum Petronna, regnante Hugone anno III.